2016. gada 29. martā Noteikumi Nr. 183

Rīgā (prot. Nr. 15 8. §)

**Grozījumi Ministru kabineta 2009. gada 27. oktobra noteikumos Nr. 1238 "Eiropas Savienības fondu ieviešanas uzraudzības un izvērtēšanas kārtība"**

Izdoti saskaņā ar

Eiropas Savienības struktūrfondu un

Kohēzijas fonda vadības likuma

18. panta 2. punktu

Izdarīt Ministru kabineta 2009. gada 27. oktobra noteikumos Nr. 1238 "Eiropas Savienības fondu ieviešanas uzraudzības un izvērtēšanas kārtība" (Latvijas Vēstnesis, 2009, 174. nr.) šādus grozījumus:

1. Izteikt 10. punkta ievaddaļu šādā redakcijā:

"10. Laikposmā līdz 2015. gada 1. augustam atbildīgās iestādes ziņojumu un Valsts kases ziņojumu iesniedz vado­šajā iestādē, nosūtot uz elektroniskā pasta adresi uk@fm.gov.lv un vienlaikus nosūtot vadošajai iestādei vēstuli papīra formā par elektroniski iesniegtajiem materiāliem, šādos termiņos:".

2. Papildināt noteikumus ar 10.1 punktu šādā redakcijā:

"10.1 Lai vadošā iestāde varētu sagatavot noslēguma ziņojumu atbilstoši Regulas Nr. 1083/2006 67. pantam:

10.1 1. atbildīgās iestādes līdz 2016. gada 30. aprīlim:

10.1 1.1. iesniedz vadošajā iestādē nepieciešamo informāciju par Eiropas Savienības fondu līdzfinansēto pasākumu un aktivitāšu ieviešanu atbilstoši vadošās iestādes sniegtajiem norādījumiem;

10.1 1.2. pēdējo reizi iesniedz institūcijās, kas atbildīgas par horizontālo politiku koordināciju, šo noteikumu 9.3. apakšpunktā minēto ziņojumu. Ziņojumu sagatavo par laikposmu no 2015. gada 1. janvāra līdz 2016. gada 31. martam;

10.1 2. par horizontālo politiku koordināciju atbildīgās institūcijas līdz 2016. gada 30. maijam pēdējo reizi iesniedz vadošajā iestādē šo noteikumu 9.4. apakšpunktā minēto ziņojumu. Ziņojumu sagatavo par laikposmu no 2015. gada 1. janvāra līdz 2016. gada 31. martam."

Ministru prezidents Māris Kučinskis

Finanšu ministre Dana Reizniece-Ozola